section_heading: Igračka karijera
paragraph_text: Ico Hitrec počeo je igrati nogomet u zagrebačkoj HŠK Iliriji. Kao 14-godišnjak došao je u HAŠK, s 16 godina bio je prvotimac u seniorima a s 18 je već igrao u reprezentaciji Jugoslavije.<ref>[http://www.hask.hr/hask-obiljezio-108-godisnjicu/ HAŠK obilježio 108. godišnjicu] Preuzeto 29. studenoga 2011. Kao središnji napadač postaje poznat nakon što je zabio oba gola u pobjedi (2:1) protiv poznatog španjolskog vratara Ricarda Zamore za vrijeme prve noćne utakmice u Zagrebu na stadionu u Kranjčevićevoj ulici kada su se susrele momčadi Zagreba i Madrida 1931. godine.<ref>Magdić, Zvonimir, Legende zagrebačkog nogometa, Spot, Zagreb, 1996., ISBN 953-96851-0-9, str. 65–67.<ref>GNK Dinamo, Punih šest desetljeća maksimirskog svjetla, objavljeno 12. listopada 2020., pristupljeno 10. travnja 2021.